Άννα της Πρωσίας (1836-1918)

Η Άννα (γερμ. Anna von Preußen, 17 Μαΐου 1836 - 12 Ιουνίου 1918) του Οίκου των Χοεντσόλλερν ήταν πριγκίπισσα της Πρωσίας και μετέπειτα λανδγραβίνη της Έσσης.http://www.retrobibliothek.de

Βιογραφία
Η Μαρία Άννα Φρειδερίκη γεννήθηκε στις 17 Μαΐου 1736 στο Βερολίνο, και ήταν το τρίτο παιδί και η δεύτερη κόρη του Καρόλου της Πρωσίας και της Μαρίας της Σαξονίας-Βαϊμάρης-Άιζεναχ.

Η ωραιότητα της νεαρής Πριγκίπισσας έγινε αντικείμενο της προσοχής στην πρωσική Αυλή. Τον χειμώνα του 1852 ο νεαρός αυτοκράτορας Φραγκίσκος Ιωσήφ της Αυστρίας τη συνάντησε στο Βερολίνο, την ερωτεύτηκε και ήθελε να της κάνει πρόταση γάμου.Hamann, Brigitte. Elisabeth. Kaiserin wider Willen. Munich, 1981, p. 8. Ωστόσο, η Άννα ήταν ήδη αρραβωνιασμένη εκείνη την εποχή, και ένα πρόσθετο πρόβλημα θα εντεινόταν, καθώς υπήρχαν έντονες αντιδράσεις για συμμαχία μεταξύ Αυστριακών και Πρώσων πολιτικών.

Στις 26 Μαΐου 1853 παντρεύτηκε το Φρειδερίκο Γουλιέλμο Β΄ της Έσσης, χήρο της Μεγάλης Δούκισσας Αλεξάνδρας Νικολάγιεβνας της Ρωσίας, στο Παλάτι Σαρλόττενμπουργκ. Μαζί απέκτησαν έξι παιδιά, αλλά δεν ήταν συναισθηματικά δεμένοι, πιθανώς γιατί ο Φρειδερίκος Γουλιέλμος δεν κατάφερε να ξεπεράσει τον πρόωρο χαμό της πρώτης συζύγου του και του θνησιγενούς παιδιού τους (1844).

Απεβίωσε στις 12 Ιουνίου 1918 στη Φραγκφούρτη σε ηλικία 82 ετών. Ετάφη στον Καθεδρικό της Φούλντα στην Έσση.

 Οικογένεια 
Παντρεύτηκε τον Φρειδερίκο Γουλιέλμο Β΄ της Έσσης και απέκτησαν έξι παιδιά:
Φρειδερίκος Γουλιέλμος Γ΄ (1854 - 1888), Τιτουλάριος Εκλέκτωρ της Έσσης.
Ελισάβετ (1861 - 1955), παντρεύτηκε τον Λεοπόλδο του Άνχαλτ, απέκτησαν 1 παιδί.
Αλέξανδρος Φρειδερίκος (1863 - 1945), Τιτουλάριος Εκλέκτωρ της Έσσης, παντρεύτηκε την βαρόνη Γκίζελα Στορχόρνε φον Σταράϊν, δεν απέκτησαν παιδιά.
Φρειδερίκος Κάρολος (1868 - 1940), παντρεύτηκε τη Μαργαρίτα της Πρωσίας, απέκτησαν 6 παιδιά.
Μαρία Πολυξένη (1872 - 1882), πέθανε από οστεομυελίτιδα.
Σίβυλλα Μαργαρίτα (1877 - 1925), παντρεύτηκε τον βαρόνο Φρήντριχ φον Βίνκε, δεν απέκτησαν παιδιά.

Πρόγονοι

Τίτλοι
 17 Μαΐου 1736 - 26 Μαΐου 1853: Η Βασιλική Υψηλότητα Πριγκίπισσα Άννα της Πρωσίας
 26 Μαΐου 1853 - 14 Οκτωβρίου 1884: Η Υψηλότητα Η Λανδγραβίνη της Έσσης
 14 Οκτωβρίου 1884 - 12 Ιουνίου 1918: Η Βασιλική Υψηλότητα Η Χήρα Λανδγραβίνη της Έσσης

Τιμητικές διακρίσεις
 Κυρία του Τάγματος της Λουίζας
 : 795η Κυρία του Τάγματος της Βασίλισσας Μαρίας Λουίζας

Παραπομπές

Κατηγορία:Οίκος των Χοεντσόλερν
Κατηγορία:Οίκος της Έσσης
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κατηγορία:Πριγκίπισσες της Έσσης